
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea majorării Fondului de rezervă bugetară la dispoziţia 

Consiliului Local, prevăzut în bugetul local al Municipiului Focşani pe anul 2012  

        Consiliul local al Muncipiului Focşani, judeţul Vrancea , întrunit în şedinţă ordinară,

       -analizând proiectul de hotărâre iniţiat de de Primarul Municipiului Focşani, prin care se propune aprobarea majorării Fondului de rezervă bugetară la dispoziţia Consiliului Local, prevăzut în bugetul local al Municipiului Focşani pe anul 2012, raportul întocmit de Direcţia economică înregistrat la nr. 17881/06.04.2012; 

     - văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice;

     - în conformitate cu prevederile art.36 alin (2) din Legea nr.273/2006 privind finanţele publice locale,  cu modificările şi completările ulterioare;

     - în baza art. 36 alin (1), alin. (2),  lit.“b”, alin (4) lit. “a”,  precum şi în temeiul art. 45, alin.(2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:
             Art. 1  Se aprobă majorarea Fondului de rezervă bugetară la dispoziţia Consiliului Local, prevăzut în bugetul local al Municipiului Focşani pe anul 2012 cu suma de 1.040 mii lei prin diminuarea prevederilor bugetare de la următoarele capitole bugetare:

· 500 mii lei de la capitolul bugetar „Ordine publică şi siguranţă naţională” (61.02), subcapitolul bugetar „Protecţie civilă şi protecţia contra incendiilor (protecţie civilă nonmilitară)” (61.02.05), Bunuri şi servicii ( titlul 20), articolul bugetar „Alte cheltuieli cu bunuri şi servicii”    ( 20.30.30), din bugetul propriu al Serviciului Voluntar pentru Situaţii de Urgenţă; 

· 340 mii lei de la capitolul bugetar „Protecţia mediului” (74.02), subcapitolul bugetar „Salubritate” (74.02.05.01), la Bunuri şi servicii (titlul 20), articolul bugetar „Alte bunuri şi servicii pentru întreţinere şi funcţionare” (20.01.30) din bugetul propriu al Direcţiei de Dezvoltare Servicii Publice Focşani;
· 200 mii lei de la capitolul bugetar „Acţiuni generale economice şi comerciale” (80.02), subcapitolul bugetar „Alte cheltuieli pentru actiuni generale economice si comerciale”                      ( 80.02.01.30), la Rambursări de credite (titlul 81),  articolul bugetar „Rambursări de credite externe din fondul de garantare” ( 81.01.02), din bugetul propriu al Primăriei Municipiului Focşani. 

              Art. 2 Direcţia economică prin Serviciul buget contabilitate este autorizată să introducă modificările corespunzatoare în structura bugetului local al municipiului Focşani pe anul 2012.

             Art. 3 Prezenta hotărâre va fi comunicată de către Direcţia administraţie publică locală compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică şi Serviciul investiţii, administrarea fondului localtiv.

  PREŞEDINTE DE ŞEDINŢĂ,

                                                                        CONTRASEMNEAZĂ:

          Oloeriu Ioan Liviu                                           SECRETARUL MUNICIPIULUI FOCŞANI

                                                                                                    Eduard Marian Corhană

Municipiul Focşani, 24 aprilie 2012                                                     

